Forecast - Astrodienst Guest user u1353408181
26-Feb-2017, 19:29 UT/GMT Dymocks - Hertog van die Pampas by Malene Breytenbach
Diamante in die stof
Maya en die operaster
Lorna en die professor
Write a Review-Hertog van die Pampas Enter the Bardo vir laas | SkalkSkryf
« Die lewe na Facebook
Son, reën en tollenaars »
Desember 2, 2013 deur Louwie
Aanvanklik is die afgestorwene hier steeds nie bewus daarvan dat hy/sy dood is nie. Hy/sy probeer steeds met sy mense wat nog lewe te praat. Verwarde en ontstelde blitsbesoeke word gebring aan die plek waar jy dood is (hospitaal/ ongelukstoneel/moordtoneel), jou huis, jou werkplek, jou vriende en die plek waar hulle besig is om jou te begrawe.
Die proses van persoonlike solidifikasie word voortgesit en manifesteer as ´n “mind body” wat presies lyk soos die liggaam van die oorledene gedurende sy lewe, maar steeds sonder enige gebreke of afwykings en al die ledemate, oë, ore en verstand vlekkeloos en in werkende toestand in plek. Jy kan steeds deur mure loop, hoor wat ander (lewende mense) dink, en selfs na ander lande en stede oorsee reis in ´n oogwenk, maar jy kan nie ´n deur oopmaak, ´n solide voorwerp optel of water drink of kos eet nie. Jy kan ook nie slaap nie, want jy word nooit moeg nie.
Hier vind ´n oorsig oor jou lewe plaas, ´n soort “life review” waar jy in elke besonderheid sien wat jy gedoen, gedink en gesê het gedurende jou lewe. Jy self is die aanklaer en die aangeklaagde, en jy is die slagoffer en die redder. In die Sidpa Bardo het die oorledene geen beheer oor wat met hom/haar gebeur nie. Alles is totaal karma gedrewe. Soos in Dante se “Inferno” beleef jy alles wat jy aan ander gedoen het gedurende jou lewe, net tien maal erger. As jy goed was en in liefde geleef het, sal jy nou uitematige liefde en vrede beleef asof jy in die Hemel is. As jy boos was sal al die elende van die Hel jou tref sonder ophou of einde. Soos dit in die boek, die ‘Bardo Thödol’ so grafies beskryf word: “Then the Lord of Death will place round thy neck a rope and drag thee along; he will cut off thy head, extract thy heart, pull out thy intestines, lick up thy brain, drink thy blood, eat thy flesh, and gnaw thy bones; but thou wilt be incapable of dying. Although thy body is hacked to pieces, it will revive again. The repeated hacking will cause intense pain and torture.”
In die proses van hergeboorte speel jou vorige lewe weereens ´n belangrike rol. Die siele wat baie naby aan “enlightenment/Buddhahood” gekom het, word baie gou weer gebore in ´n geskikte (selfgekose) omgewing waar die geestelike ontwikkeling kan voortgesit word om ´n Buddha of Buddhisatwa te word.
Begeertes speel ´n belangrike rol. ´n Begeerte na alles wat lekker was in die fisiese lewe word oorweldigend. Die minder onwikkelde, en in lewe meer geweldadige siele het geen keuse in die waar en wanneer hulle gebore sal word nie, want hulle luste, drange en begeertes (hetsy vir seks, drank, kos, geld, besittings of weerwraak, haat en die drang om vergelding) dryf hulle om so gou as moontlik weer terug in die wêreld te kom om dit alles weer te kan beleef.
Die meer ontwikkelde siele word gewys op die foute van hulle vorige lewe, en aan hulle word verskillende opsies vir ´n volgende lewe voorgehou waaruit hulle kan kies. Daar is egter geen waarborg van maanskyn en rose nie, want daar is steeds karma wat moet afgewerk word, maar die nuwe lewe bied ook geleentheid om goeie dade te doen en geestelik te vorder op die pad na die uiteindelike doel van alle siele naamlik, “enlightenment” en “entering the void” , die eenwording met ‘ Dit-wat-is’, soos beskryf word deur die “Taming the Ox” prentjies van Zen Buddhisme.
Daar is, volgens Buddhisme, ses Lokas waarin jy gebore kan word. Lokas kan gesien word as afsonderlike wêrelde, of as verskillende dimensies (in die huis van My Vader is daar baie wonings?). Jy kan, as jy ´n baie goeie lewe gelei het, gebore word in die wêreld van die Devas/gode wat ´n baie aangename plek is om te wees (die sewende hemel?). Dit is so ´n jollie plek om te wees dat die Devas skoon vergeet van die hoër geestelike dinge. Dan lewe hulle vrolik voort tot al hulle goeie karma afgewerk is en dan word hulle weer gebore in ´n laer realm om van voor af te moet werk om ´n staat van “enlightenment” te bereik.
As jy nie kwalifiseer vir die Deva realm nie, kan jy in die laer Loka van die Asuras/demigods, die Loka van die mens, die diereryk, die Petra Loka (hungry ghosts), of in die Hel gebore word, afhangende van hoe jy jou lewe gelewe het deur goed te doen, of kwaad.
Die Lokas kan ook eenvoudig vertolk word as vlakke van bestaan in hierdie lewe, met ryk en magtige mense wat lewe soos gode, hulle meelopers en helpers wat lewe soos semigode. Gewone mense of die gepeupel soos die “gode” na ons verwys, en die wat bandeloos soos diere lewe. Die “hungry ghosts” is die mense wat smag na rykdom, mag, besittings, kos, seks, aandag en enige ander obsessiewe begeerte wat net nooit heeltemal vervul kan word nie. En dan is daar mense wat die lewe as absolute hel beleef; die wat honger is, die wat verdruk word, die wat mishandel en verkrag word, die wat deur peste en plae en siektes getyster word, maar ook die wat verdruk en mishandel en moor en roof en verkrag.
Die wiel van Samsara draai, jy word gebore, jy lewe, jy gaan dood en gaan dan deur die drie Bardos en jy word weer gebore, lewe, gaan dood …. en die wiel draai tot jy besef jy kan, deur hard te werk aan jou siel, uit hierdie kringloop (amper sê ek gekkespul!!) ontsnap. Dit is jou keuse, net jy (en ´n klomp genade?) kan jou terug kry by die Primordale Bron van alle dinge deur ´n uiteindelike versmelting met die noumenale … die druppel wat terugval in die kosmiese see.
Daar moet onthou word dat hierdie beskrywing van my slegs ´n baie, baie beknopte en gebrekkige beskrywing is van die hele proses van doodgaan soos vervat in die Bardo Thödol, die Tibettaanse Boek van die Dood, soos verder beskryf en verduidelik deur Sogyal Rinpoche in sy boek: “The Tibetan Book of Living and Dying”.
Vir die wat belangstel sou ek aanbeveel om Sogyal se boek self te gaan koop en te lees, en weer te lees, en dalk weer. Baie goeie meditasie-oefeninge om die Bardo meer bewustelik en sonder vrees in te gaan word gegee. Dit dien ook om die gemoed nou in hierdie lewe te kalmeer en te stabiliseer sodat die lewe meer sinvol en bewustelike gelewe kan word.
“Now that the bardo of dying dawns upon me,
I will know it to be a transitory illusion.”
Posted in Louwie | Tagged Hel, Hemel, Samsara, Sidpa Bardo, Sogyal Rinpoche, Taming the Ox, Zen Buddhisme | Lewer Kommentaar